ZAPISNIK
	20. sjednice Vijeća Mjesnog odbora Horvati – Srednjaci, održane 12. siječnja 2023. u prostorijama Mjesnog odbora Horvati - Srednjaci, Horvaćanska cesta 54, s početkom u 18:30 sati.

NAZOČNI ČLANOVI VIJEĆA: Marko Fuček, Goran Koić, Sven Nemet, Tomislav Nakić-Alfirević, Tibor Lugar, Ana Vasung, Paula Došen

NENAZOČNI ČLANOVI VIJEĆA: Vladimir Morić, Tatjana Jonjić

Predsjedava Tomislav Nakić-Alfirević, predsjednik Vijeća.
Zapisnik vodi: Ana Vasung, potpredsjednica Vijeća.

Predsjednik konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 20. sjednicu Vijeća Mjesnog odbora.

	Vijeće jednoglasno bez izmjena prihvaća tekst Zapisnika 19. sjednice Vijeća, održane 15. prosinca 2022.
Dnevni red je jednoglasno prihvaćen te glasi:

DNEVNI RED:

1. Prijedlog Izvješća o radu Vijeća Mjesnog odbora Horvati-Srednjaci za 2022.
2. Prijedlog Programa rada Vijeća Mjesnog odbora Horvati-Srednjaci za 2023.
3. Prioriteti Mjesnog odbora Horvati-Srednjaci za plan komunalnih aktivnosti Gradske četvrti za 2023.
4. Nepropisno parkiranje na nogostupu uz pješački prijelaz prema parkiralištu 
u Kikićevoj ulici 4
5. Pitanja, prijedlozi i obavijesti

Ad 1. Prijedlog Izvješća o radu Vijeća Mjesnog odbora Horvati-Srednjaci za 2022.
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
Vijeće bez rasprave, sa 6 glasova ZA i 1 glas SUZDRŽAN prihvaća:

IZVJEŠĆE O RADU
VIJEĆA MJESNOG ODBORA HORVATI - SREDNJACI
U 2022. GODINI

1. UVODNE NAPOMENE
Ukupni rad i djelovanje, kao i zadaće, prava i ovlasti Vijeća Mjesnog odbora Horvati – Srednjaci normativno se zasnivaju na aktima u kojima se njegov djelokrug i aktivnosti precizno usmjeravaju i određuju propisanim odredbama. To su: Statut Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21-pročišćeni tekst, 16/22), Pravila Mjesnog odbora Horvati - Srednjaci i Poslovnik o radu Vijeća Mjesnog odbora Horvati – Srednjaci.
Programsko-plansko usmjerenje rada Vijeća definirano je usvajanjem nekih temeljnih dokumenata, odnosno pridržavanjem drugih ranije usvojenih, kao i onih koji predstavljaju pravno uporište za rad, a koji su, shodno tome, u svojoj ukupnosti bili programi vodilje za djelovanje Vijeća kroz 2022. godinu – Poslovnik Vijeća, Statut Grada Zagreba itd., a na temelju kojih su sjednice bile planirane, pripremane, sazivane i vođene.




2. SASTAV VIJEĆA
Sastav Vijeća čine:
Paula Došen (NL), Marko Fuček (ZJN), Tatjana Jonjić (ZJN), Goran Koić (HDZ), Vladimir Morić (SDP), Tomislav Nakić-Alfirević (ZJN), Sven Nemet (ZJN), Barbara Trad Račić (ZJN), Ana Vasung (ZJN)
	20. rujna 2022. Barbara Trad Račić prestaje obnašati dužnost članice Vijeća, 14. listopada 2022. Tibor Lugar počinje obnašati dužnost zamjenika članice Vijeća Mjesnog odbora Horvati – Srednjaci.
	Za predsjednika Vijeća Mjesnog odbora Horvati – Srednjaci izabran je Tomislav Nakić-Alfirević, a za potpredsjednicu Ana Vasung.

3.     O RADU VIJEĆA
a) Predsjednik Vijeća
Predsjednik Vijeća vršio je svoje dužnosti temeljem odredbi Pravila Mjesnog odbora Horvati - Srednjaci (članci 20. i 22). Osim toga obavljao je i cijeli niz drugih aktivnosti vezanih uz poslove i zadaće funkcije koju obnaša. Poklanjao je izuzetno veliku pažnju komunikaciji s građanima s kojima je, zajedno s ostalim članovima Vijeća, obavljao razgovore po potrebi, nastojeći im pomoći u rješavanju mnogobrojnih pitanja, posebno onih komunalne prirode.
 Glavni činitelj upućenosti i uvida u aktualnu problematiku Četvrti, a s time i promptnog reagiranja na akutne probleme koji su zahtijevali ekspeditivno rješavanje bili su česti obilasci terena, u svako vrijeme pogotovo kad su se u dogovoru s predstavnicima stanara, određivala mjesta za nove spremnike za otpad ili očevidi zbog rješavanja prometnih problema.  Tijesno je surađivao s predsjednicom Vijeća Gradske četvrti, osobito na redovnim sastancima koordinacije predsjednice Vijeća  Gradske četvrti s predsjednicima vijeća mjesnih odbora.

b) Potpredsjednik/ca Vijeća
      Potpredsjednik/ca Vijeća sukladno odredbama članka 21. Pravila Mjesnog odbora Horvati - Srednjaci, njegovim/njezinim dužnostima, pomagao/la je predsjedniku u njegovom radu. 

c) Članovi Vijeća
Članovi Vijeća svoje pravo i dužnosti, određene člankom 13. Pravila Mjesnog odbora Horvati - Srednjaci, ostvarivali su uglavnom sudjelujući u radu sjednica Vijeća. Njihovo se djelovanje očitovalo prvenstveno kroz sudjelovanje u raspravama te iznošenje prijedloga, pitanja i zahtjeva. Članovi Vijeća u tom su pogledu iskazali visoku spremnost za aktivno angažiranje. Povrh toga, sudjelovali su u dežurstvima članova vijeća organiziranih radi ostvarivanja neposrednih kontakata i razmjene informacija s građanima, a sve u cilju što kvalitetnijeg i bržeg rješavanja najvažnijih problema svakodnevnog života, osobito onih komunalne prirode. Osim toga, članovi prema potrebi su obilazili teren u skladu sa zahtjevima građana i Vijeća Gradske četvrti.

3.1. SADRŽAJ I UČINCI RADA VIJEĆA
Što se tiče strukture akata Vijeća prema predlagateljima (inicijatorima) uglavnom su to bili predsjednik Vijeća i Vijeće Gradske četvrti.
	U ukupnom radu Vijeća poseban osvrt svakako zavređuje planiranje i realizacija Plana malih komunalnih akcija Mjesnog odbora kao i Plana komunalnih aktivnosti kojeg donosi Vijeće Gradske četvrti, kao najvažnijeg instrumenta kojim Vijeće Mjesnog odbora, u prethodnoj pripremi tog Plana, može izravno utjecati na zadovoljavanje različitih konkretnih potreba u pojedinim dijelovima Mjesnog odbora.
	Sukladno Zaključku o prostorima mjesne samouprave (Službeni Glasnik Grada Zagreba 8/17, 1/18, 3/19, 13/19, 14/19, 18/19, 22/19, 11/20 i 28/21). Vijeće je odlučivalo o povremenom korištenju prostora mjesne samouprave u Horvaćanskoj cesti 54, dok je odluke o jednokratnom korištenju prostora donosio predsjednik Vijeća temeljem ovlasti Vijeća. 
Korištenje prostora uvjetovano je bilo novonastalom pandemijom bolesti COVID – 19 uzrokovane korona virusom SARS-CoV-2, zbog čega su se korisnici morali pridržavati mjera Stožera civilne zaštite RH i  preporuka Hrvatskog zavoda za javno zdravstvo.
S pozicije ostali nespomenuti rashodi poslovanja Vijeće je financiralo: Dan Mjesnog odbora Horvati – Srednjaci.

4. ZAKLJUČNE OCJENE
Vijeće Mjesnog odbora Horvati - Srednjaci potvrdilo se kao mjesto artikulacije zajedničkih potreba i interesa stanovnika svoga područja. Učestalo obraćanje Vijeću od strane građana, udruga i drugih subjekata s njihovim zahtjevima, prijedlozima, upitima i inicijativama ponajbolje svjedoči da je Vijeće prihvaćeno kao promicatelj demokratske rasprave i odlučivanja o zajedničkim prioritetima stanovnika Mjesnog odbora.
Iako niti samo Vijeće još nije zadovoljno krajnjim učincima svoga djelovanja u pogledu brzine i kvalitete rješavanja pojedinih problema na području Mjesnog odbora, odnosno spremnosti gradskih upravnih tijela i drugih institucija na uvažavanje njegovih inicijativa, prijedloga i zahtjeva, i s tim u vezi očekuje se napredak u sljedećem razdoblju. To otvara velike mogućnosti za daljnje unapređivanje rada Vijeća u idućim godinama, a time i za sve izravnije i učinkovitije sudjelovanje svih zainteresiranih građana u upravljanju Mjesnim odborom, Gradskom četvrti Trešnjevka - jug i Gradom Zagrebom.

Ad. 2. Prijedlog Programa rada Vijeća Mjesnog odbora Horvati-Srednjaci za 2023
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
Nakon rasprave Vijeće sa 6 glasova ZA i 1 glas SUZDRŽAN prihvaća

P R O G R A M   R A D A
VIJEĆA MJESNOG ODBORA HORVATI - SREDNJACI
za 2023. godinu

I. POLAZNE OSNOVE
	Djelovanje Vijeća Mjesnog odbora Horvati - Srednjaci (u nastavku: Vijeće) polazi od sagledavanja stanja, potreba i problema Mjesnog odbora:
1. stanja komunalne infrastrukture, kvalitete komunalnog standarda, potrebe uređenja naselja, kvalitete stanovanja,
2. potrebe sanacije starih cesta i izgradnje novih;
3. uređivanja postojećih parkova i zelenih površina;
4. modernizacije dječjih igrališta s novom opremom;
5. izgradnje prostora za društvene potrebe;
6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;
7. stanja sigurnosti i zaštite osoba, imovine i dobara te nastavak mjera i aktivnosti projekta „Policajac u zajednici“;
8. sveobuhvatne i temeljite analize ukupnog stanja i strukture stanovništva na području Mjesnog odbora, kao osnove za osmišljavanje djelovanja Vijeća u pitanjima iz njihove nadležnosti;
9. zaštite djece, mladeži, starijih osoba, osoba s posebnim potrebama;
10. potrebe za zadovoljavanjem zdravstvenih, socijalnih, obrazovnih, kulturnih, sportskih i rekreacijskih potreba građana;
11. osmišljavanja koncepta razvoja Mjesnog odbora temeljenom na obilježjima, strukturi i potrebama stanovništva Mjesnog odbora.
Vijeće će također djelovanje u tekućoj godini usmjeriti i na daljnje stvaranje neophodnih normativno – organizacijskih i drugih uvjeta za kvalitetno funkcioniranje Mjesnog odbora.


II. GLAVNI CILJEVI
	Sukladno svojim ovlastima, definiranim Zakonom o Gradu Zagrebu, Statutu Grada Zagreba i Poslovnika Vijeća Mjesnog odbora, Vijeće u 2023. godini želi ostvariti sljedeće ciljeve:
     	       1. unaprijediti kvalitetu infrastrukture za promet pješaka i bicikla
	2. nakon analize i utvrđivanja postojećeg stanja u objektu mjesne samouprave, te zaključcima za njegovo korištenje, sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe, te udruga djece, mladih i starijih osoba aktivnosti usmjeriti na zadovoljavanje sveukupnih potreba građana;
	                   3. osigurati sustavno prikupljanje i obradu te primjerenu dostupnost javnosti svih bitnih podataka o području Mjesnog odbora kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
	                   4. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga);

III. ZADACI I ROKOVI
	Radi postizanja ovih Programom utvrđenih ciljeva, Vijeće će na svojim radnim sjednicama tijekom 2023. godine raspraviti i donijeti odgovarajuće akte, naročito o sljedećim pitanjima:
1. izmjene i dopune Pravila Mjesnog odbora i Poslovnika o radu Vijeća sukladno izmjenama Statuta Grada Zagreba;
2. Financijski plan Mjesnog odbora za 2023. i Godišnji izvještaj o izvršenju Financijskog plana za 2022.;
3.  raspolaganje imovinom Mjesnog odbora;
4. Plan malih komunalnih akcija Mjesnog odbora koji je sastavni dio plana komunalnih aktivnosti Gradske četvrti 
5.  Izvješće o radu za 2022. i Program rada za 2023.;
6. može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio Mjesnog odbora ili za cijeli Mjesni odbor i utvrditi prioritete u njegovoj realizaciji;

	Vijeće će, osim navedenog, tijekom 2023. godine provoditi sljedeće aktivnosti:
1. organizirati i provesti manifestaciju za Dan Mjesnog odbora Horvati – Srednjaci, ukoliko to dozvole epidemiološke okolnosti;
2. sudjelovati u provođenju civilne zaštite na svom području;
3 provoditi programe čišćenja i uređenja okoliša i pri tome surađivati s organiziranim i neformalnim oblicima udruženja građana; 
4. surađivati s drugim mjesnim odborima na području Gradske četvrti Trešnjevke -jug, osobito sa susjednim mjesnim odborima; 
	5. surađivati s udrugama građana, kulturnim, zdravstvenim, humanitarnim, sportskim i drugim organizacijama na svom području u pitanjima od interesa za građane s područja Mjesnog odbora;
6. predlagati Vijeću Gradske četvrti plan potreba za aktivnostima, programima i projektima unapređenja kvalitete života građana koji su od interesa za cijelu Gradsku četvrt i prioritete u njihovoj realizaciji; 
7. predlagati preko Vijeća Gradske četvrti mjere i akcije za zaštitu i unapređivanje okoliša te za poboljšanje uvjeta života na svom području te pratiti njihovo provođenje;
8. predlagati preko Vijeća Gradske četvrti mjere nakon razmatranja stanja sigurnosti i zaštite osoba, imovine i dobara na svome području i pratiti njihovo provođenje;
9. predlagati preko Vijeća Gradske četvrti mjere za učinkovitiji rad komunalnih službi;
10. predlagati komunalne aktivnosti Gradske četvrti;
11. informirati o planovima Vijeća Gradske četvrti;
12. analizirati stanje objekta mjesne samouprave na području Mjesnog odbora;
13. donositi zaključke o načinu angažiranja članova Vijeća u praćenju stanja u pojedinim dijelovima mjesnog odbora (zaduženjima, dežurstvima u prostoru mjesne samouprave, praćenja problema u komunalnoj infrastrukturi). 
IV. TEKUĆA PITANJA
Vijeće će, osim navedenog, tijekom 2023. godine obavljati i druge poslove utvrđene zakonom, gradskim odlukama i drugim propisima.

Ad 3. Prioriteti Mjesnog odbora Horvati-Srednjaci za plan komunalnih aktivnosti Gradske četvrti za 2023.
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
Nakon rasprave Vijeće sa 6 glasova ZA i 1 glas SUZDRŽAN donosi
Z A K LJ U Č A K
o utvrđivanju prioriteta komunalnih aktivnosti za 2023.
1. [bookmark: _Hlk124443868]Vijeće Mjesnog odbora Horvati-Srednjaci utvrđuje prioritete komunalnih aktivnosti za 2023. kako slijedi:
	Red.
br.
	Naziv objekta/površine
	Adresa
	Opis 
radova / usluge / opreme
	Procijenjena 
vrijednost akcije (€ s PDV-om)

	1.
	Javni zdenac
	Ulica Franje Fuisa
	Postava opločenja oko javnog zdenca
	850,00 €

	2.
	Popločena staza
	Ulica braće Domany 8
	Uređenje staze od kulir ploča
	4.100,00 €

	3.
	Istočna obala potoka Črnomerec
	Od Horvaćanske ceste do Jarunske ulice
	Izrada projektne dokumentacije za uređivanje staza 
	2.500,00 €

	4.
	Zelena površina
	Ulica Vurovčica jugozapadno od k.br. 9, k.č.br. 5865 5866 k.o. Trešnjevka
	Izrada projekta za hortikulturno uređivanje
	
2.000,00 €

	5.
	Dječje igralište
	Zelengradska ulica
	Izrada projektne dokumentacije
	

	6.
	Stalci za bicikle
	Područje MO Horvati - Srednjaci
	Postavljanje 80 stalaka za bicikle
	

	7.
	Zapadni nogostup Selska cesta
	Od Horvaćanske ceste do Ulice Blaža Trogiranina
	uređivanje
	
139.000,00 €

	8.
	Južni nogostup i biciklistička staza
	Selska cesta od Horvaćanskog zavoja do Jarunske ulice
	uređivanje
	
99.500,00 €

	9.
	 Istočni nogostup 
	Ulica Srednjaci od k.br. 19 do k.br. 21
	uređivanje
	14.600,00 €

	10.
	Plato 
	Hećimovićeva ulica 1
- zapadno
	Uređenje platoa i sadnja ružičnjaka
	2.800,00 €


      2.   Ovaj se zaključak dostavlja se Vijeću Gradske četvrti Trešnjevka – jug.


Ad. 4. Nepropisno parkiranje na nogostupu uz pješački prijelaz prema parkiralištu u Kikićevoj ulici 4 i 16
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
Nakon rasprave Vijeće sa 6 glasova ZA, 1 glas SUZDRŽAN donosi
Z A K LJ U Č A K
	o nepropisnom parkiranju vozila na nogostupu 
                                               uz pješački prijelaz  u Kikićevoj ulici 4 i 16
1. Vijeće Mjesnog odbora Horvati - Srednjaci razmatralo je zahtjev I. J. vezano za sprečavanje nepropisnog parkiranja vozila kod pješačkih prijelaza uz stambene zgrade u Kikićevoj ulici 4 i 16.
2. Vijeće podržava zahtjev i predlaže da se slično priloženoj ilustraciji postave stalci za bicikle ili da se na drugačiji način fizički onemogući nepropisno parkiranje automobila, prema prijedlogu Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za promet.
3. Ovaj zaključak dostavlja se Vijeću Gradske četvrti Trešnjevka – jug.
                                                  PRILOG

[image: ]  [image: ]
Klamerice                                                            Stupići
Ad. 5. Pitanja, prijedlozi i obavijesti
Vijećnik Tibor Lugar predlaže da se Zrinjevcu uputi pitanje kada je zadnji put izvršeno čišćenje u kvartu jer u zadnjih mjesec dana prema njegovu mišljenju nije ništa očišćeno. Predsjednik odgovara da će uputiti pitanje.
Vijećnik Sven Nemet upozorava na lošu rasvjetu na novouređenom nogostupu uz školu. Predsjednik odgovara da će ispitati kako se to može riješiti.

Budući da više nitko ne traži riječ, predsjednik konstatira da je dnevni red iscrpljen te zaključuje sjednicu.

Dovršeno u 19:45

KLASA: 024-08/23-003/63
URBROJ: 251-13-11-15/005-23-2
Zagreb, 12. siječnja 2023.

Zapisnik sastavila: Ana Vasung

  Predsjednik
Vijeća Mjesnog odbora
Horvati – Srednjaci

